**PRAVIDLÁ MINIHÁDZANEJ 2019**/Tipos Minihandball liga, krajské súťaže, školské turnaje/

**Základné pravidlá:**

**Pohlavie:** spoločne hrajú dievčatá a chlapci v zmiešaných družstvách

**Počet hráčov:** 4 + 1 (4 hráči v poli + brankár)

**Hrací čas:**  1x10 min

**Lopta:** hrá sa s loptou, určenou pre deti, obvod 44 – 49 cm, zn.Molten - dodané od Tipos

**Ihrisko:** zmenšené, s rozmermi 12 - 14 m široké, 20 m dlhé

**Bránkovisko:** polkruh - 5 m vzdialenosť od stredu bránkovej čiary

**Bránka:** zmenšená, s rozmermi 2,40 x 1,60 m

**Podrobné pravidlá:**

brankár môže opustiť bránkovisko bez lopty

brankár môže chytať loptu všetkými časťami tela

ak brankár vyrazí loptu vedľa bránky/za bránku/, môže ju vhodiť späť do hry

ak leží lopta v bránkovisku, patrí brankárovi

loptu musíš prihrávať svojim spoluhráčom

môžeš sa pohybovať po celej hracej ploche, okrem bránkoviska

môžeš skočiť do bránkoviska, ak sa odrazíš s loptou pred čiarou bránkoviska a odhodíš loptu pred dopadom na zem

s loptou je povolené hrať s hlavou, trupom, pažami, rukami, stehnami a kolenami

loptu smieš držať v ruke najviac 3 sekundy

s loptou v ruke, môžeš urobiť najviac 3 kroky

loptou môžeš udierať o zem jednou rukou (driblovať), koľkokrát chceš

loptu môžeš vyraziť súperovi z ruky otvorenou dlaňou

ak lopta prejde celým objemom za autovú čiaru, súper vhadzuje aut tak, že jednu nohu položí na autovú čiaru

striedanie hráčov sa uskutočňuje počas hry (hokejovo)

ak sa obranca správa k súperovi pri obrannej činnosti nedovolene (fauluje), útočník získava loptu späť a rozohráva zo stredu ihriska – dodržanie 2m vzdialenosti od lopty/dopor. vyznačiť kruh v strede ihriska s polomerom 2m/

ak sa obranca správa nedovolene k súperovi (fauluje) pri jasnej gólovej príležitosti, družstvo v útoku strieľa šesťmetrový (trestný) hod

ak sa správaš k súperovi nešportovo (neférovo)a fauluješ nedovolene, budeš vylúčený a musíš si na 1 minútu sadnúť na lavičku, aleza teba môže nastúpiť iný spoluhráč

ak budeš v zápase vylúčený 3x, nasleduje trest - diskvalifikácia

sácať, strkať, udierať, držať a zvierať,faulovať zo zaduje zakázané

 po obdržanomgóle rozohráva brankárhodom z bránkoviska – prvá prihrávka je voľná

správaj sa vždy v duchu „Fair play“ !!!